** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 194**

(protokols Nr. 9, 32. p.)

**Par Madonas novada pašvaldības saistošo noteikumu Nr. 4 “Par dzīvojamo telpu izīrēšanu kvalificētam speciālistam Madonas novadā” izdošanu**

Administratīvo teritoriju un apdzīvoto vietu likuma Pārejas noteikumu 33.8 punktā paredzēts, ka 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību, tas ir Madonas novada pašvaldības un Varakļānu novada pašvaldības, pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.

Pašlaik spēkā ir Madonas novada pašvaldības 2022. gada 28. jūlija saistošie noteikumi Nr. 26 “Par dzīvojamo telpu izīrēšanu kvalificētam speciālistam Madonas novadā” un Varakļānu novada pašvaldības 2024. gada 30.maija saistošie noteikumi Nr.8 “Par Varakļānu novada pašvaldības palīdzību dzīvokļa jautājumu risināšanā”, kuros noteikta kārtība, kā pašvaldība izīrē dzīvojamās telpas kvalificētam speciālistam.

Saistošo noteikumu “Par dzīvojamo telpu izīrēšanu kvalificētam speciālistam Madonas novadā” projekts un tam pievienotais paskaidrojuma raksts tika nodots sabiedrības viedokļa noskaidrošanai no 2025. gada 15. augusta līdz 2025. gada 1. septembrim.

Pašvaldību likuma 44. panta pirmajā daļā noteikts, ka dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus. Pašvaldību likuma 10. panta pirmās daļas 1. punktā noteikts, ka tikai domes kompetencē ir izdot saistošos noteikumus.

Pašvaldību likuma 47. panta pirmajā daļā paredzēts, ka pašvaldība saistošos noteikumus un to paskaidrojuma rakstu nosūta izsludināšanai oficiālajā izdevumā "Latvijas Vēstnesis" triju darbdienu laikā pēc šo dokumentu parakstīšanas

Noklausījusies sniegto informāciju, pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 47. panta pirmo, astoto daļu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot saistošos noteikumus Nr. 4 “Par dzīvojamo telpu izīrēšanu kvalificētam speciālistam Madonas novadā” un to paskaidrojuma rakstu, kas pievienoti lēmumam.
2. Madonas novada pašvaldības izpilddirektoru noteikt par atbildīgo personu šī lēmuma izpildei, tostarp nodrošinot, ka:
   1. Madonas novada Centrālās administrācijas Lietvedības nodaļa nosūta saistošos noteikumus un to paskaidrojuma rakstu publicēšanai oficiālajā izdevumā “Latvijas Vēstnesis”;
   2. pēc saistošo noteikumu publicēšanas oficiālajā izdevumā “Latvijas Vēstnesis” Madonas novada Centrālās administrācijas Attīstības nodaļa publicē saistošos noteikumus un to paskaidrojuma rakstu pašvaldības oficiālajā tīmekļvietnē, vienlaikus nodrošinot atbilstību oficiālajai publikācijai.

*Pielikumā: pašvaldības saistošie noteikumi Nr. 4 “Par dzīvojamo telpu izīrēšanu kvalificētam speciālistam Madonas novadā” un paskaidrojuma raksts.*

Domes priekšsēdētājs A. Lungevičs

*Bodniece 25746554*

*Melle 27307570*